1.

Cheltuieli suplimentare pentru comandamente (dislocabile sau fixe) însărcinate cu operaţiile sau exerciţiile desfăşurate de către Uniunea Europeană (a) Comandamentul (C): comandamentul pentru operaţii, forţe şi componente; (b) Comandamentul operaţiei (CO): comandamentul static, în afara zonei, al comandantului de operaţie, care este însărcinat cu constituirea, lansarea, sprijinirea şi recuperarea unei forţe a Uniunii Europene; definiţia cheltuielilor comune aplicabile CO pentru o operaţie se aplică şi Secretariatului General al Consiliului şi Athena, în măsura în care acestea acţionează direct pentru operaţia respectivă; (c) Comandamentul forţei (CF): comandamentul unei forţe a UE, desfăşurată în zona de operaţii; (d) Comandamentul componentei (CC): comandamentul comandantului unei componente de forţă UE dislocată în vederea operaţiei (respectiv comandanţii forţelor aeriene, terestre sau maritime sau însărcinaţi cu alte funcţii specifice, a căror numire poate fi considerată necesară, în funcţie de natura operaţiei); (e) cheltuieli de transport: transportul către şi din teatrul de operaţii pentru desfăşurarea, sprijinirea şi recuperarea CF şi a CC; cheltuieli de transport efectuate de către CO în desfăşurarea unei operaţii; (f) administraţie: echipamente suplimentare de birou şi de cazare, servicii contractuale şi servicii de utilităţi, cheltuieli cu întreţinerea clădirilor; (g) personal angajat la faţa locului: personal civil, consultanţi internaţionali şi personal (naţional sau expatriat) angajat la faţa locului care este necesar pentru conducerea operaţiilor în afara cerinţelor operaţionale obişnuite (inclusiv plata orelor suplimentare); (h) comunicaţii; cheltuieli de capital pentru cumpărarea şi utilizarea echipamentelor informatice şi de comunicaţii suplimentare şi cheltuieli corespunzătoare serviciilor furnizate (locaţie şi întreţinere de modemuri, linii telefonice, telefoane prin satelit, faxuri criptate, linii securizate, acces la Internet, linii pentru transmiterea datelor, reţele locale); (i) transporturi/deplasări (cu excepţia diurnelor) în interiorul zonei de operaţii a comandamentelor cheltuieli asociate transportului rutier şi altor tipuri de deplasări, prin alte mijloace, şi cheltuieli asociate transportului de mărfuri, inclusiv deplasările întăririlor naţionale şi ale vizitatorilor; cheltuieli corespunzătoare carburanţilor, suplimentare faţă de cheltuielile pe care le-ar fi presupus operaţiile obişnuite; închirierea de vehicule suplimentare; cheltuielile corespunzătoare deplasărilor oficiale între locul operaţiilor şi Bruxelles şi/sau locurile unde se organizează întruniri ale Uniunii Europene; cheltuieli corespunzătoare asigurărilor de răspundere civilă impuse de anumite ţări organizaţiilor internaţionale care desfăşoară operaţii pe teritoriul lor; (j) încazarmarea şi cazarea/infrastructura: cheltuieli angajate pentru dobândirea, închirierea sau renovarea facilităţilor necesare pentru comandament în cadrul teatrului de operaţii (închirierea de clădiri, adăposturi, corturi), dacă este necesar; (k) informarea populaţiei: cheltuieli legate de campaniile de informare şi de comunicare cu mass-media la CO şi CF, conform strategiei de informare stabilite de CO; (l) reprezentare şi primire: cheltuieli de reprezentare; cheltuieli atrase la nivelul comandamentului pentru conducerea unei operaţii.